कुमारस्वामी बीजेपी से गलबहियां करके 2006—07 में मुख्यमंत्री भी रह चुके हैं. कुमारस्वामी ने येदियुरप्पा को सत्ता नहीं सौंप कर वायदा तोड़ा था इसलिए 2008 के विधानसभा चुनाव में लिंगायतों का थोक में सहानुभूति वोट पाकर बीजेपी की सरकार बनी थी. येदियुरप्पा लिंगायत हैं और किसी दक्षिणी राज्य में पहली बार सत्तारूढ़ होने के बावजूद बीजेपी आपसी झगड़ों, खनन-जमीन-सेक्स स्कैंडलों में ऐसी फंसी कि लोगों ने 2013 में फिर कांग्रेस का दामन थाम लिया.